टीम अन्ना में फूट, दो सदस्यों ने छोड़ा साथ  
टीम अन्ना के दो अहम सदस्यों- वी राजागोपाल और मैग्सेसे अवॉर्ड से सम्मानित राजेंद्र सिंह ने कोर कमेटी को छोड़ने का फैसला किया है।
टीम अन्ना में नया टकराव सामने आया है। टीम के दो अहम सदस्यों- वी राजागोपाल और मैग्सेसे अवॉर्ड से सम्मानित राजेंद्र सिंह ने कोर कमेटी को छोड़ने का फैसला किया है। राजेंद्र सिंह ने कहा कि टीम में राजनीति का बोलबाला और असमंजस की स्थिति है।  राजेंद्र सिंह ने यह भी कहा कि पिछले पांच-छह दिन में जो कुछ हुआ, वह हमारा लक्ष्य नहीं था, हम भ्रष्टाचार के खिलाफ लड़ाई लड़ रहे थे, आपस में नहीं।  राजेंद्र ने कहा कि मैं देश से बाहर था और जब मैं वापस लौटा, तो देखा कि स्थितियां बदल गई हैं। उन्होंने कहा कि टीम अन्ना अब राजनीति कर रही है और यही वजह है कि हम टीम से अलग हो रहे हैं।